காரியசு ஆலசன் முறை

காரியசு ஆலசன் முறை (Carius halogen method) என்பது வேதிப்பொருட்களில் உள்ள ஆலசன்களின் அளவை உறுதி செய்வதற்குப் பயன்படும் ஒரு பகுப்பாய்வு வேதியியல் முறையாகும்.Julius B. Cohen Practical Organic Chemistry 1910 Link to online text

நிறை அறிந்த ஓர் கரிமச் சேர்மத்தை கார்சியசு வகைக் கடின கண்ணாடிக் குழாயில் எடுத்துக் கொண்டு அதனுடன் புகையும் நைட்ரிக் அமிலத்தைச் சேர்த்து வெள்ளி நைட்ரேட்டு முன்னிலையில் ஓர் உலையில் வைத்து சூடுபடுத்தப்படுகிறது. சேர்மத்திலுள்ள கார்பனும் ஐதரசனும் ஆக்சிசனேற்றம் அடைந்து கார்பனீராக்சைடாகவும் தண்ணீராகவும் வெளியேறுகின்றன. சேர்மத்திலிருக்கும் ஆலசன் வெள்ளி ஆலைடாக உருவாகிறது.  இந்த ஆலைடு வடிகட்டப்பட்டு, கழுவப்பட்டு, உலர்த்தப்பட்டு, எடை போடப்படுகிறது.

இந்த வேதியியல் சோதனை கந்தகத்தை நிர்ணயிப்பதற்கும்  சமமாகச் செயல்படுகிறது. ஆனால் வெள்ளி நைட்ரேட்டைச் சேர்க்காமல் சோதனை மேற்கொள்ளப்படுகிறது. கந்தகம் புகையும் நைட்ரிக் அமிலத்துடன் வினைபுரிந்த பிறகு உருவாகும் கந்தக அமில இடைநிலை, பேரியம் குளோரைடு சேர்க்கப்பட்டால் கரையாத பேரியம் சல்பேட்டை உருவாக்குகிறது. நைட்ரிக் அமிலத்தை சேர்ப்பதற்கான நோக்கம் கார்பன் மற்றும் ஐதரசனை ஆக்சிசனேற்றம் செய்வதாகும். அடர் நைட்ரிக் அமிலம் அயோடினை அயோடிக் அமிலமாக மட்டுமே ஆக்சிசனேற்றம் செய்கிறது.  வேறு எந்த ஆலசன்களையும் இது பாதிக்காது. அடர் நைட்ரிக் அமிலத்தால் அயோடின் ஆக்சிசனேற்றம் கூட அதிக வெப்பநிலையில் மட்டுமே நடக்கும்.

இந்தச் சோதனையை செருமானிய வேதியியலாளர் இயார்ச்சு லுட்விக் காரியசு (1829–1875) கண்டுபிடித்தார்.

 மேற்கோள்கள் 

பகுப்பு:பகுப்பாய்வு வேதியியல்
பகுப்பு:வேதியியல் பரிசோதனைகள்